S-188/2013

Mál þetta, sem þingfest var 11. apríl sl. og dómtekið 8. maí sl., var höfðað með ákæru lögreglustjórans á höfuðborgarsvæðinu, dagsettri 26. mars 2013, á hendur J-kvk-þgf R-kvk-þgf, kt. 000000-0000, Lækjargötu 34, Hafnarfirði, fyrir eftirfarandi fjárdráttarbrot á árunum 2006 til 2010:

I.

„Með því að hafa, á tímabilinu 29. september 2006 til 24. ágúst 2009, sem gjaldkeri félags kennara/starfsmanna Lækjarskóla, kt. 000000-0000, dregið sér og nýtt í eigin þágu fjármuni, samtals kr. 410.500, með millifærslum af bankareikningi félagsins, nr. 1101-05-417184, inn á sína eigin bankareikninga nr. 135-26-3209 og 545-14-605556, en tilvikin sundurliðast með eftirfarandi hætti:

Samtals: 410.500

Telst þetta varða við 247. gr. almennra hegningarlaga nr. 19/1940.

II.

Með því að hafa, á tímabilinu 30. desember 2009 til 26. apríl 2010, sem gjaldkeri félags kennara/starfsmanna Lækjarskóla, kt. 000000-0000, dregið sér og nýtt í eigin þágu fjármuni, samtals kr. 319.000, með millifærslum af bankareikningi félagsins nr. 1101-05-760191, inn á sína eigin bankareikninga nr. 135-26-3209 og 545-14-605556, en tilvikin sundurliðast með eftirfarandi hætti:

Samtals: 319.000

Telst þetta varða við 247. gr. almennra hegningarlaga nr. 19/1940.

III.

Með því að hafa, á tímabilinu 26. september 2006 til 30. nóvember 2009, í skjóli stöðu sinnar sem gjaldkeri félags kennara/starfsmanna Lækjarskóla, kt. 000000-0000, dregið sér og nýtt í eigin þágu fjármuni, samtals kr. 2.175.350, með millifærslum af bankareikningi félagsins nr. 1101-26-7585, inn á sína eigin bankareikninga nr. 135-26-3209, 135-26-70547, 545-26-70035 og 545-14-605556, en tilvikin sundurliðast með eftirfarandi hætti:

Samtals: 2.175.350

Telst þetta varða við 247. gr. almennra hegningarlaga nr. 19/1940.

Þess er krafist að ákærða verð dæmd til refsingar og til greiðslu alls sakarkostnaðar.“

Í fyrirtöku þann 8. maí sl. féll ákæruvaldið frá ákærulið II í ákæru.

Ákærða játaði þá háttsemi sem henni er gefin að sök í ákæru eins og henni hefur verið breytt. Ákærða krafðist þess að henni yrði ekki gerð refsing í málinu þar sem rannsókn málsins hafi dregist mjög og væri það ekki ákærðu að kenna. Þá væri ákærða búin að greiða til baka 1.500.000 krónur og hafi gert sátt við brotaþola um eftirstöðvarnar. Þær væru að vísu ekki allar greiddar.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun refsingar. Játning ákærðu er í samræmi við önnur gögn málsins og verður hún því sakfelld fyrir brot sín. Háttsemin er í ákæru réttilega færð til refsiákvæðis.

Samkvæmt gögnum málsins var kæra lögð fram hjá lögreglu þann 22. júní 2010. Virðast öll rannsóknargögn hafa verið komin fram hjá lögreglu fyrir 1. júlí 2010. Hinn 16. janúar 2012 var gerð upplýsingaskýrsla hjá lögreglu um málið og 25. ágúst 2011 var fyrst tekin skýrsla af ákærðu hjá lögreglu. Gekkst ákærða þar við broti sínu utan að hún var ósátt við sumar fjárhæðir. Ákæra var síðan gefin út 26. mars 2013. Sækjandi kvað dráttinn á málinu vera af völdum ákærðu en hún hafi ekki orðið við tilmælum um að leggja fram frekari gögn máli sínu til stuðnings. Ekkert liggur fyrir í gögnum málsins því til staðfestu.

Samkvæmt sakavottorði ákærðu hefur henni ekki verið gerð refsing áður.

Við ákvörðun refsingar ber að líta til þess að ákærða játaði brot sitt greiðlega fyrir lögreglu og dóminum. Þá hefur ákærða endurgreitt eina og hálfa milljón króna og gert samkomulag um eftirstöðvar fjárins. Upplýsti ákærða fyrir dóminum að enn væri eitthvað ógreitt af eftirstöðvunum. Hins vegar ber einnig að líta til þess við ákvörðun refsingar að brotin stóðu yfir í mörg ár og ákærða naut trúnaðar og trausts sem gjaldkeri félags kennara og starfsmanna skólans, sem hún brást.

Með hliðsjón af þessu er refsing ákærðu ákveðin fangelsi í þrjá mánuði. Með vísan til þess hversu langan tíma rannsókn málsins stóð yfir án tilhlýðilegrar skýringar er rétt að skilorðsbinda refsinguna og skal hún niður falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940. Að þessari niðurstöðu fenginni ber að dæma ákærðu til greiðslu alls sakarkostnaðar sem er samkvæmt yfirliti 25.100 krónur vegna verjanda á rannsóknarstigi og þóknun skipaðs verjanda ákærðu, G-kvk-ef L-kvk-ef Þ-kvk-ef hdl., 188.250 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, J-kvk-nf R-kvk-nf, kt. 000000-0000, skal sæta fangelsi í þrjá mánuði en fresta skal fullnustu refsingarinnar og skal hún niður falla að liðnum tveimur árum, haldi ákærða almennt skilorð 57. gr. almennra hegningarlaga nr. 19/1940.

Ákærða greiði allan sakarkostnað, sem er samtals 213.350 krónur, þar með talin þóknun skipaðs verjanda hennar, G-kvk-ef L-kvk-ef Þ-kvk-ef hdl., 188.250 krónur.

Á-kvk-nf G-kvk-nf.